CELEX: C2006/010/29
Language: fi
Date: 2006-01-14 00:00:00
Title: Asia C-403/05: Euroopan parlamentin  17.11.2005  Euroopan yhteisöjen komissiota vastaan nostama kanne

14.1.2006   
            
            
               FI
            
            
               Euroopan unionin virallinen lehti
            
            
               C 10/14
            
         Euroopan parlamentin 17.11.2005 Euroopan yhteisöjen komissiota vastaan nostama kanne
   (Asia C-403/05)
   (2006/C 10/29)
   Oikeudenkäyntikieli: ranska
   Euroopan parlamentti on nostanut 17.11.2005 Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehinä ovat R. Passos, E. Waldherr ja K. Lindahl.
   Kantaja vaatii, että yhteisöjen tuomioistuin
   
               1.
            
            
               kumoaa rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa 25 päivänä helmikuuta 1992 annetun asetuksen (ETY) N:o 443/92 (1) täytäntöönpanemiseksi tehdyn päätöksen (Philippine Border Management Project; nro ASIA/2004/016-924), jolla hyväksyttiin Filippiinien rajaturvallisuuteen liittyvä, yhteisöjen yleisen talousarvion budjettimomentista 19 10 02 rahoitettava hanke
            
         
               2.
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan parlamentti vaatii, että komission päätös kumotaan sen vuoksi, että komissio on ylittänyt sillä olevan täytäntöönpanovallan.
   Riidanalaisen päätöksen pääasiallinen tavoite on taistella terrorismia vastaan panemalla täytäntöön Yhdistyneiden Kansakuntien turvallisuusneuvoston terrorismin vastaista taistelua koskeva päätöslauselma 1373 (2001). Asetuksen N:o 443/92 tavoitteena on sitä vastoin tarjota kehitysapua rahoitusyhteistyön ja teknisen yhteistyön sekä taloudellisen yhteistyön välityksellä. Kyseisellä perussäädöksellä siirretyn täytäntöönpanovallan perusteella komission tehtävänä on huolehtia sekä rahoitusavun ja teknisen avun että taloudellisen yhteistyön hallinnosta. Toimenpiteellä, jonka tarkoituksena on avustaa Filippiinien hallitusta tehostamaan maan rajaturvallisuutta tarkoituksena taistelu terrorismia vastaan, ylitetään perussäädöksessä säädetty täytäntöönpanovalta, ja se on siten lainvastainen.
   Riidanalaista päätöstä ei ole julkaistu Euroopan unionin virallisessa lehdessä. Euroopan parlamentti on perehtynyt päätöstekstiin kokonaisuudessaan vasta 9.9.2005.
   
      (1)  EYVL L 52, 27.2.1992, s. 1.